V prvých mesiacoch gravidity je nebezpečnejšia nákaza pre dieťa, v 3. trimestri pre budúcu mamičku. V prvých mesiacoch môže nastať samovoľný potrat, prípadne môže mať ochorenie nepriaznivý vplyv na hmotnosť bábätka. V 3. trimestri býva vyššia pravdepodobnosť výskytu komplikácií chrípkových ochorení, ktoré ohrozujú budúcu mamičku. Ide o zápal stredného ucha, zápal priedušiek až pľúc, septický šok, zápaly mozgových blán alebo srdcového svalu.